[{"text_idx": "#000002", "text": "Share this postClose sharing boxMarko Koksi kaheksa va\u0308ravat lo\u0303petasid Viljandi kaotusejadaTwitterFacebookLinkedIn"}, {"text_idx": "#000004", "text": "Kui teisipa\u0308eval vahetus esiliiga po\u0303hiturniiri teise ringi avama\u0308nguga liider \u2013 esimeseks to\u0303usis Po\u0303lva Coop \u2013 siis kahe ha\u0308dasti punkte vajanud meeskonna vastasseisus kolmapa\u0308eval oli Viljandi Spordikool kodus u\u0308le HC Viimsi/To\u0308o\u0308riistamarketist tulemusega 25:24 (10:12)."}, {"text_idx": "#000005", "text": "Hooaja avavoorus septembris sai Viljandi Spordikool viimsilastest nende kodusaalis 23:21 jagu, ent see ja\u0308igi mulluse ho\u0303beda ainsaks vo\u0303iduks su\u0308gisringis. HC Viimsi/To\u0308o\u0308riistamarketil oli enne kohtumist ku\u0308ll u\u0308ks punkt enam ehk neli silma, ent ka kaks ma\u0308ngu rohkem peetud. Veerandfinaalidesse viiv kuues koht ja\u0308i enne vooru vastavalt viie ja nelja punkti kaugusele, kirjutab Eesti Ka\u0308sipalliliit."}, {"text_idx": "#000006", "text": "Seni esiliigas ko\u0303ige va\u0308hem va\u0308ravaid visanud Viljandi SK oli skoorimisega raskustes kolmapa\u0308eval kodusaaliski \u2013 esimese tosina minutiga saadeti pall vastaste vo\u0303rku vaid kahel korral. Viimsil alustasid resultatiivselt Jarno Nurm, Mart Varik ja Arlo Talmar ning 12. minutil juhiti 7:2."}, {"text_idx": "#000007", "text": "Riho Villemson viis Viimsi korraks kuuega ette, kuid siis leidi va\u0308ravasoone Viljandigi ning Raiko Roosna ja Mihkel Lo\u0303pp tegid kolme ja\u0308rjestikuse va\u0308rava abil seisuks 9:6. Vaheajavileks suudeti vahet veelgi va\u0308hendada ning Martin Brauni tabamuse ja\u0308rel la\u0308ksid meeskonnad puhkama ku\u0308laliste 12:10 eduseisul."}, {"text_idx": "#000008", "text": "Teise pooltunni algul tabas kodumeeskonda vana ha\u0308da. Siim Patrael viimsilaste va\u0308ravasuul to\u0303rjus juba teise karistusviske ja ehkki Talmar teisel pool platsi samuti eksis, kasvatasid Varik ja Villemson edu neljale va\u0308ravale. Spordikool ei ja\u0308tnud jonni, alustas uuesti tagaajamist ning 40. minutil to\u0303i Robin Liinsoo tabloole 15:15 viiginumbrid."}, {"text_idx": "#000009", "text": "Viimsi ja\u0308i seitsmeks minutiks va\u0308ravata ning ma\u0308ngiv peatreener Marko Koks viis vo\u0303o\u0303rustajad juba 18:15 juhtima. Kui Eesti ekskoondislane Koks 51. minutil seisuks 22:16 tegi, oli Viljandi vo\u0303itnud 13-minutilise perioodi tulemusega 10:1! Viimsi tegi ku\u0308ll vo\u0303imsa lo\u0303puspurdi, visates viimase kahe ja poole minutiga neli vastuseta va\u0308ravat, kuid sellest ei piisanud."}, {"text_idx": "#000010", "text": "Kaks viiema\u0308ngulist kaotustejada said vastavalt lo\u0303pu ja ja\u0308tku, Viljandi vo\u0303itis 25:24 ning hu\u0308ppas Viimsist mo\u0308o\u0308da ka liigatabelis. Marko Koks viskas u\u0308leplatsimehena kaheksa, Lo\u0303pp ja Braun viis va\u0308ravat. Kaotajate poolel tabasid Varik ja Villemson viis korda ning Talmar lisas neli va\u0308ravat."}, {"text_idx": "#000012", "text": "eesti ka\u0308sipallimeistrivo\u0303istluste esiliigahc viimsi/to\u0308o\u0308riistamarketviljandi spordikool"}, {"text_idx": "#000013", "text": "Arcwoodi seeria ja noorte meeste ma\u0308ngumaa ehk esiliiga kokkuvo\u0303te"}, {"text_idx": "#000014", "text": "Meeste esiliigas kohtusid liigatabeli kahel viimasel astmel paiknevad meeskonnad"}, {"text_idx": "#000016", "text": "Esiliigas vahetus liider, Viimsi hoidis veerandfinaali lootuse elus"}, {"text_idx": "#000019", "text": "Tunamullune esiliiga meister noppis esimese vo\u0303o\u0303rsilvo\u0303idu"}, {"text_idx": "#000020", "text": "Raasiku/Mistra naasis meeste esiliigas vo\u0303itude teele"}]